Луанда Атлантик океан яр буйында, уға Кванза йылғаһы ҡойған ерҙә урынлашҡан. Был зонала климат тропик, уртаса йыллыҡ яуым-төшөм нормаһы 250—500 мм, уларҙың күпселек өлөшө февраль-мартҡа тура килә. Йылдың иң йылы айы — март, был ваҡытта термометр бағанаһы 30 градусҡа тиклем күтәрелә, июлдә температура 16 градусҡа тиклем түбәнәйә, был башлыса Бенгель ағымының һыуытыуы тәьҫире менән бәйле. Ул шулай уҡ ҡаланың аномаль ҡоро (экватор яны киңлектәре өсөн) климатын да аңлата.